Document ID: 32003R1350

Κανονισμός (ΕΚ) αριθ. 1350/2003 της Επιτροπής
της 30ής Ιουλίου 2003
για την τροποποίηση του κανονισμού (ΕΚ) αριθ. 97/95 όσον αφορά την περίοδο εμπορίας 2003/04 σχετικά με την παραγωγή αμύλου γεωμήλων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, για την κοινή οργάνωση της αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΚ) αριθ. 1104/2003(2), και ιδίως το άρθρο 8 παράγραφος 5,
τον κανονισμό (ΕΚ) αριθ. 1868/94 του Συμβουλίου, της 27ης Ιουλίου 1994, ο οποίος καθιερώνει το καθεστώς ποσοστώσεων για την παραγωγή αμύλου γεωμήλων(3), όπως τροποποιήθηκε τελευταία από τον κανονισμό (ΕΚ) αριθ. 962/2002(4), και ιδίως το άρθρο 8,
Εκτιμώντας τα ακόλουθα:
(1) Τα ποσά όσον αφορά την ελάχιστη τιμή, την πληρωμή στον παραγωγό και την πριμοδότηση των παραγωγών αμύλου γεωμήλων που προβλέπονται για την περίοδο εμπορίας 2001/02 από τους κανονισμούς (ΕΟΚ) αριθ. 1766/92 και (ΕΚ) αριθ. 1868/94 παραμένουν αμετάβλητα για την περίοδο εμπορίας 2002/03 και 2003/04.
(2) Το παράρτημα II του κανονισμού (ΕΚ) αριθ. 97/95 της Επιτροπής, της 17ης Ιανουαρίου 1995, για τον καθορισμό των λεπτομερειών εφαρμογής του κανονισμού (ΕΟΚ) αριθ. 1766/92 του Συμβουλίου όσον αφορά την ελάχιστη τιμή και την αντισταθμιστική πληρωμή που πρέπει να καταβληθούν στους παραγωγούς γεωμήλων καθώς και του κανονισμού (ΕΚ) αριθ. 1868/94 του Συμβουλίου για την καθιέρωση καθεστώτος ποσοστώσεων για την παραγωγή αμύλου γεωμήλων(5), όπως τροποποιήθηκε τελευταία από τον κανονισμό (ΕΚ) αριθ. 1425/2002(6), καθορίζει την ελάχιστη τιμή, την πριμοδότηση στις βιομηχανίες αμύλου και την πληρωμή στον παραγωγό ανάλογα με το βάρος των γεωμήλων βάσει της περιεκτικότητάς τους σε άμυλο και του βάρους κάτω από το νερό 5050 gr. γεωμήλων έως την περίοδο εμπορίας 2002/03. Κατά συνέπεια θα πρέπει να προσαρμοσθεί το προαναφερόμενο παράρτημα II ώστε να τύχει εφαρμογής και κατά την περίοδο εμπορίας 2003/04 με τα ίδια ποσά που προβλέπονται για την περίοδο εμπορίας 2001/02 και 2002/03.
(3) Για τη διασφάλιση της συνέχειας των περιόδων εμπορίας, είναι αναγκαία η εφαρμογή των μέτρων που προβλέπονται από τον παρόντα κανονισμό από την 1η Ιουλίου 2003.
(4) Κατά συνέπεια, πρέπει να τροποποιηθεί ο κανονισμός (ΕΚ) αριθ. 97/95.
(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα II του κανονισμού (ΕΚ) αριθ. 97/95 ο υπότιτλος "Μέρος B: περίοδοι εμπορίας 2001/02 και 2002/03" αντικαθίσταται από τον υπότιτλο "Μέρος B: περίοδοι εμπορίας 2001/02, 2002/03 και 2003/04".
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιουλίου 2003.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουλίου 2003.

Labels: 3
17
19
6